God Forgives, I Don't
God Forgives, I Don’t – penktasis studijinis amerikiečių reperio Rick Ross albumas, išleistas 2012 m. liepos 30 d. Albume dainas kartu atlieka tokie reperiai, kaip Dr. Dre, Jay-Z, Drake ir kiti. Albumas susilaukė teigiamų kritikų įvertinimų ir, per pirmąją savaitę JAV pardavus 218 tūkstančių kopijų, debiutavo pirmojoje „Billboard 200“ reitingo vietoje, tapdamas ketvirtuoju atlikėjo įrašu, pasiekusiu šią viršūnę. 2013 m. vykusiuose „Grammy“ apdovanojimuose „God Forgives, I Don’t“ buvo nominuotas geriausio repo albumo kategorijoje, tačiau nusileido Drake albumui „Take Care“.